OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

Tel. 035/447-326; fax.035/407-420

KLASA: 003-06/18-01/01
URBROJ: 2178/01-17-18-02

U Slavonskom Brodu, 25. siječnja 2018. godine

ZAPISNIK

sa pete (5) sjednice Školskog odbora Obrtničke škole Slavonski Brod održane dana 25. siječnja 2018. godine s početkom u 18:15 sati u Maloj sali Obrtničke škole

Slavonski Brod

Predsjednik Školskog odbora Obrtničke škole Slavonski Brod Krešimir Grubanović sazvao je današnju sjednicu Školskog odbora. Pozdravio je sve prisutne te utvrdio da su na sjednici nazočni svi članovi Školskog odbora: Dubravka Pracny, Ante Cvitković, Mihaela Deanović, Danijela Petrović, Mirela Đaković, Krunoslav Ravnjak i predsjednik Krešimir Grubanović. Sjednici su nazočni i ravnatelj Škole Josip Miklaušić, voditeljica računovodstva Željka Vilić i tajnica Ankica Lopojda. Predsjednik Školskog odbora predložio je slijedeći

**dnevni red:**

1. Usvajanje Zapisnika sa četvrte (4) sjednice Školskog odbora Obrtničke škole

 Slavonski Brod

2. Usvajanje Financijskog izvještaja za 2017. godinu

3. Utvrđivanje liste kandidata za ravnatelja Obrtničke škole Slavonski Brod,

 Vladimira Nazora 9, 35 000 Slavonski Brod

4. Različito

Ad 1)

Zapisnik sa četvrte (4) sjednice Školskog odbora Obrtničke škole Slavonski Brod dostavljen je članovima uz poziv na današnju sjednicu Školskog odbora. Predsjednik Krešimir Grubanović pozvao je članove Školskog odbora da se izjasne o prihvaćanju zapisnika. Budući da nije bilo primjedbi donesena je jednoglasna

Odluka

usvaja se Zapisnik sa četvrte (4) sjednice Školskog odbora Obrtničke škole Slavonski Brod

održane dana 14. prosinca 2017. godine

Ad 2)

Predsjednik Školskog odbora zamolio je gospođu Željku Vilić, voditeljicu računovodstva Obrtničke škole Slavonski Brod, da pojasni Financijski izvještaj za 2017. godinu. Financijski izvještaj za 2017. godinu dostavljen je svim članovima Školskog odbora. Voditeljica računovodstva pojasnila je da se rashodi odnose na plaćene račune isključivo potrebne za rad osnovne djelatnosti Škole. Prihodi se dijele na prihode Ministarstva znanosti i obrazovanja, vlastite prihode te prihode lokalnog proračuna Brodsko-posavske županije.

Škola je u sustavu županijske riznice te nema svoj žiro-račun, a blagajna je zaključena s nula kuna na dan 31. prosinca 2017. godine. Ravnatelj Škole upozorio je da nikad ne treba računati unaprijed na što će se novac potrošiti, nego najprije treba zaraditi pa onda trošiti. Slijedom navedenog donesen je i Plan nabave za 2018. godinu. Nakon kraće diskusije jednoglasno je donesena slijedeća

Odluka

usvaja se Financijski izvještaj o poslovanju Obrtničke škole Slavonski Brod, Vladimira Nazora 9, Slavonski Brod za razdoblje od 1. siječnja 2017. godine do 31. prosinca 2017. godine.

Ad 3)

Pod točkom tri dnevnog reda tajnica navodi da je Škola zaprimila dvije prijave na natječaj za izbor i imenovanje ravnatelja Obrtničke škole Slavonski Brod objavljen dana 8. siječnja 2018. godine u Večernjem listu, Hrvatskom zavodu za zapošljavanje, te web stranici Škole i oglasnoj ploči Škole. Obje prijave predala je predsjedniku Školskog odbora koji ih je otvorio, utvrdio da su iste pravovremene i potpune, odnosno da kandidati ispunjavaju propisane uvjete natječaja za ravnatelja. Pročitana su oba životopisa, pregledana je sva priložena dokumentacija. Članovi Školskog odbora pristupili su utvrđivanju liste kandidata za izbor i imenovanje ravnatelja Škole te je jednoglasno donesena slijedeća

Odluka

o utvrđivanju liste kandidata za izbor i imenovanje ravnatelja Obrtničke škole Slavonski Brod, Vladimira Nazora 9, Slavonski Brod

1. Holub Anita, Brkića put 18, 35 000 Slavonski Brod, nastavnica hrvatskog jezika i

 književnosti

2. Krstičević Siniša, Dragutina Rakovca 14, 35 209 Bukovlje, vjeroučitelj

kandidati su za ravnatelja Obrtničke škole Slavonski Brod, Vladimira Nazora 9, 35 000 Slavonski Brod prijavljeni na natječaj za izbor i imenovanje ravnatelja objavljen dan 8. siječnja 2018. godine u Večernjem listu, Hrvatskom zavodu za zapošljavanje, web stranici Škole i oglasnoj ploči Obrtničke škole.

Ova Odluka i preslika natječajne dokumentacije kandidata dostavit će se Nastavničkom vijeću, Vijeću roditelja i Skupu radnika.

Pisani zaključci stajališta Nastavničkog vijeće, Skupa radnika i Vijeća roditelja o utvrđenim kandidatima nakon održanih sjednica dostavit će se Školskom odboru na daljnje postupanje.

Budući da nije bilo prijedloga na dnevni red sjednica Školskog odbora zaključena je u 19:35 sati.

 Zapisnik vodila Predsjednik Školskog odbora

Ankica Lopojda, mag.iur. Obrtničke škole Slavonski Brod

 Krešimir Grubanović, prof.